Caún vive obsesionáu con dalguna cosa. Nel casul que escribe nesti momentu, hai qualmitir la tremenda obsesión (bien de veces traicionada) devitar la repetición; una zuna qualgama el so cumal cuando falamos de espeyar pensamiento na forma escrito. Quiciás pola cuestión de la mayor persistencia escrita de la espresión de les idegues y por la capacidá de ser recuperada y repetida desta miente. Tampoco vamos descartar una deformación amateur pol cultu a la consevación del  mediu escritu personal y familiar.    Cuando aporten estes feches, marcaes nos calendarios por santes inventapatries de colonización cultural nacional-católico y col trescursu del tiempu aumenta sobremanera esti problema. Ye perdifícil intentar daqué un 8 de setiembre que nun tea inventao yá. Ye casi imposible facer una narración orixinal dunos fechos que repítense ensin apuru dengún y con unes consecuencies que nun van acullá la semeya del momentu.    Van dos párrafos namás y ta  entamando a apaecer un cuadru desi gris que mata. Esto sí que ye deformación profesional y vezu avezáu. Sé que nun sabemos nada de cómo ye esi sitiu, Nenyure, que nunca sal nos mapes; pero sí que podemos acercamos a acolumbrar de qué color yel so paisaxe. Lhorizonte en Nenyure ye del mesmu color quel cielu nos díes nos que la borrina baxa a saludar: buxu.    Nun sé si ye güei yel día más afayadizu pa celebrar el sentimientu identitariu. Si lo sedríal 25 mayu o el día que cayimos de la burra y  mos dimos cuenta que col grandonismu que gastamos más que facer celebraciones añales tamos marcandol pasu duna cuenta atrás hacia lescaezu, pero claro, pa poder marcar esi día nun almanaque tendría que llegar primero. A lo meyor lo que mos queda por recordar esti día ye la esperanza de que aporte, tampoco lo sé. Güei ye de xuru un día dincerteces. No que creo que tamos munchos dacuerdu ye que nun mos fai falta un día (falar dAsturies en singular, como si fuere una sola persona paezme dañino; lo mesmo  que marcá-y unes llendes nun papel) sinon tol restu de lañu, que yel tiempu que fai falta pa trabayar, que ye lo que mos fai más falta en llugar de celebrar el movimientu dun cadabre.    Otru añu más y la mesma reflexón.    Hai daquién na televisión alcordándose de la santina, España y lleendes varies. Yo acuerdome de que esti añu siguimos saliendo a pidir un derechu básicu como ye loficialidá de la llingüa, el respetu a la cultura, la xusticia y la llibertá en forma de mil lluches  obreres y sociales.    Nun van llover fleches del cielu, nun vendrá nengún santu a marcamos el camín nin sedremos el niciu creau postmortem dun imperiu que nun fai más recordar lo que foe. Desta xesta namás mos van a salvar los nuestros puños y güei ye tan buen día como otru pa entamar. Quien sabe, quizás al final sí que podamos acabar celebrando daqué. Too sigue igual, igual queda larguyu de confirmar que seguimos al pie del cañón añu tres dañu.    ¡Puxa Asturies llibre! ¡Nun te  quedes nestáu!